ช่วงหยุดปีใหม่ที่ผ่านมามีโอกาสพาที่บ้านไปทานร้าน Duke อีกครั้ง คราวนี้ก็ยังไปที่สาขาพรอมมีนาดาเช่นเคย เพราะคิดว่าคนน้อยดี (ที่ไหนได้ วันนั้นรอคิวครึ่งชม. =_=) ก็เลยคิดว่า เออ ร้านนี้เรายังไม่ได้รีวิวนี่หว่า เอาซักหน่อยๆ55

ร้านนี้เป็นร้านอาหารสไตล์อิตาเลี่ยนครับ ค่อนข้างดังในเชียงใหม่เลยฮะ มีหลายสาขา รู้สึกจะ4สาขา คือที่พรอมมีนาด้า, ริมปิง, เมญ่า และถนนไนท์บาร์ซาร์ เรียกได้ว่าครบทุกมุมของเชียงใหม่เลย ที่จอดรถก็มีทุกที่ ยกเว้นสาขาริมปิงที่จะหายากหน่อย สำหรับสาขาพรอมมีนาด้านี่ก็มีเนื้อที่ค่อนข้างกว้างเลยฮะ จุลูกค้าได้เป็นร้อยน่าจะได้ ตกแต่งอย่างอบอุ่น สไตล์บ้านในต่างประเทศ เข้าไปช่วงตกแต่งคริสต์มาสปีใหม่นี่ได้อารมณ์สุดๆเลยฮะ วันนี้ที่ผมมาคนเยอะมาก คึกคักเลย กว่าจะได้โต๊ะนานเลยทีเดียว ปรกติผมมาสาขานี้เพราะมาง่าย คนน้อย ที่จอดหาง่าย เพราะห้างมันแทบจะเรียกว่าใกล้เจ๊งได้เลยครับ55

สำหรับเมนูอาหารวันนี้ผมสั่งเป็นแบบ Set ครับ อยู่นอกเมนูหลัก ซึ่งในเซ็ทก็จะมี พิซซ่า(เลือกได้2topping หรือหน้าสำเร็จ1หน้าในราคาไม่เกิน235฿) + ซีซาร์สลัด + ซี่โครงหมูอบ + น้ำอัดลม1ขวดใหญ่ สนนราคาที่ประมาณ695฿ (มั้ง) ถือว่าคุ้มเลย ก็เลยเอาอันนี้แหละ55 พิซซ่าผมเลือกเปปเปอโรนี + อิตาเลี่ยนซอสเซจ มาคู่กัน

นั่งซักพักพนง.ที่กำลังวุ่นวายกับลูกค้าภายในร้านที่หลั่งไหลกันเข้ามาตลอด ก็ยกอาหารมาเสิร์ฟ อย่างแรกเป็นเมนูเรียกน้อย่อย คือขนมปังเชียบัตตาร์(มั้ง) และเนย รสชาติรอบนี้ไม่ไหว แข็งไป มั้งนอกและใน สงสัยคนเยอะ (แต่ขนมปังนี้ผมยังชอบของร้าน Big Mama ที่อโศกอยู่ดี 55) และตามมาด้วยซีซาร์สลัด ที่คลุกมาให้แล้ว โรยชีสมาด้านบนอีกที อันนี้ผมชอบฮะ น้ำมันอร่อยดีผักสด เสียอย่างเดียวที่มันไม่มีเบคอนโรยมาให้ อย่างที่สามคือพิซซ่าพระเอกของงานนี้ ในเซ็ทเป็นไซส์เล็ก แต่เรียกว่าใหญ่มาก รู้สึกจะ12นิ้วได้ กินกันอิ่มไปเลย พิซซ่าชีวเยิ้มๆที่นี่เค้าจะมาเป็นแป้งบาง วางมาบนตะแกรง และตัดเป็น4เหลี่ยม ไม่ได้เป็น3เหลี่ยมแบบที่คุ้นเคยกัน เวลาตักต้องระวังเพราะหน้ามันหนักเครื่องมากครับ จะร่วงไปหมด55 รสชาติต้องบอกว่าโคตรอร่อย ปลื้มมาก อร่อยทุกทีที่มาทาน (ถ้าเทียบกับร้าน Mr.Chan ที่เชียงใหม่ ผมชอบอันนี้มากกว่าเพราะชีสและเครื่องมาเต็มกว่า แต่ร้านนั้นก็คิด Top 3 สำหรับผมเหมือนกัน^^) พอเริ่มอิ่มจรลืมไปว่ามีเมนูสุดท้าย เจ้าซี่โครงอบก็ยกมาเสิร์ฟ อลังการมาก เพราะมันค่อนข้างเยอะ (แม้จะไม่ใหญ่เท่าร้านโอ้กะจู๋) รสชาติละมุนนุ่มลิ้นมาก หมูเปื่อยยุ่ย ทานง่าย ซอสหอมหวานอร่อยมาก ทานคู่กับเฟรนช์ฟรายหน่ๆกรอบๆ เข้ากะนได้ดี แต่มีอีกอันที่ยกมาเป็นเค้กพริกหวาน รสชาติประหลาดลิ้น พนง.บอกว่าทานคู่กับซี่โครง คิดเอาเองว่าทานจนเช็คบิล เค้กนี่มีคนตัดๆเล็มๆไป 3 คำ 555 ประหลาดลิ้นมากๆ

โดยรวมร่ายมาซะยาว สรุปว่าร้านนี้เงิร์คมากครับ มากี่ทีก็ประทับใจในรสชาติ คุณภาพ และการบริการ บรรยากาศที่อบอุ่นเหมือนอยู่ในห้องครัว และราคาที่ไม่แพงเลยกับอาหารอิตาเลี่ยนแบบนี้ แนะนำครับ ^^